Kojak

Kojak je americký kriminálny televízny seriál, ktorý sa nakrúcal v rokoch 19731978. V piatich sériách dosiahol počet 118 častí. Hlavným hrdinom je charizmatický poručík Theo Kojak, stvárnený Telly Savalasom.

 Dej 

Kojak pracuje na policajnom oddelení v Manhattane, vtedy jednej z častí New Yorku. Jeho nadriadeným je kapitán Frank McNeil (Dan Frazer). Obaja sa poznajú dlhé roky a vedia, že sa na seba môžu stopercentne spoľahnúť. Pri svojej práci rieši Kojak zločiny vrážd, krádeží a vydieranie. Používa vlastný štýl práce. Je vybavený neomylným inštinktom, ktorý ho vždy privedie na správnu stopu.

Jeho kolegovia sú tiež detektívi Stavros (ktorého hraje Tellyho brat George Savalas), Rizzo (Vince Conti) a Saperstein (Mark Russell). Práve od nich Kojak občas očakáva obdobný štýl premýšľania, ako má on sám. Nie vždy s tým však má úspech. Nitky niektorých prípadov vedú až k najvyšším kruhom, a tak naňho zodpovední ľudia občas vyvíjajú nátlak. On sa ale nezľakne a vždy ide za svojím cieľom: dostať pravého páchateľa. Kojak miluje lízatká a má tiež jedinečný zmysel pre humor.

 Obsadenie 
 Telly Savalas – poručík Theo Kojak
 Dan Frazer – kapitán Frank McNeil
 George Savalas – detektív Stavros
 Kevin Dobson – detektív Bobby Crocker
 Mark Russell – detektív Saperstein
 Vince Conti – detektív Rizzo

 Série 

 Séria Časti Pôvodne vysielané Stanica Premiéra série Finále série Pilotná časť 8. marec 1973  CBS 1 22 31. október 1973 8. máj 1974 2 25 15. september 1974 9. marec 1975 3 24 14. september 1975 7. marec 1976 4 25 26. september 1976 22. marec 1977 5 22 2. október 1977 18. marec 1978 TV filmy 16. február 1985 7. apríl 1990

 Námet a ďalšie spracovanie 
Postava Kojaka vznikla podľa námetu filmu Marcus Nelson Murders, ktorý bol natočený v roku 1973 podľa románu Selwyna Rabba.

Na základe úspechu tohto seriálu neskôr vzniklo v priebehu 80. rokov niekoľko ďalších televíznych filmov. V roku 2005 vznikol tiež deväťdielny remake káblovej televízie USA Network. Studio Universal Pictures v roku 2012 oznámilo, že chce natočiť filmový remake s Vinem Dieselem v hlavnej roli.https://www.lidovky.cz/kultura/vin-diesel-ma-hrat-kojaka-scenar-pisi-tvurci-skyfall.A121219_131233_lide_btt

 Referencie 

 Zdroj 

Kategória:Kriminálne televízne seriály USA
Kategória:Televízne seriály CBS